Malli për Mëmëdhenë

"Malli për Mëmëdhenë" Album me Autorë Batjar Bega & Sokol Bega. Shtëpia botuese "MediaPrint". Faqe  287. ISBN 978-99956-18-85-8

Albumi "Malli për Mëmëdhenë",  është një ndërthurje e vjershave të vjershëtorëve tanë që i këndojnë Shqipërisë, me fotografi me bukuritë e rralla të natyrës shqiptare të krahinave të ndryshme të vendit tonë dhe me dorëshkrime të vërteta të vjershëtorëve shqiptarë të sjella në këtë album. Me vjershat që i kushtohen Flamurit Kombëtar, Gjuhës Shqipe, Bukurive të Shqipërisë, Mallit për Mëmëdhenë, synohet rizgjimi në zemrat e shqiptarëve të asaj ndjenje të madhe dashurie për Shqipërinë, për vendin e të parëve të tyre, për vendlindjen e tyre, në mënyrë të veçantë të atyre shqiptarëve, që në kohë të ndryshme, janë larguar nga Shqipëria, duke mërguar drejt vendeve të tjera, për të kërkuar kështu "Tokën e Premtuar". Janë vjersha që kanë dalë nga shpirti i secilit prej tyre, janë shprehje malli dhe dashurie, në një kohë kur ata vetë ndodheshin larg brigjeve të Mëmëdheut të tyre, larg atyre maleve, fushave, lumenjve, larg fshatit e asaj kasollës në të cilën qenë lindur, rritur dhe ku, ndoshta, jetojnë ende të afërm të tyre. Përmes vjershave të sjella këtu, si edhe përmes fotografive dhe dorëshkrimeve të vërteta të vjershëtorëve të paraqitur në këtë libër, kërkojmë edhe një here, të ringjallet ajo ndjenjë e shenjtë e atdhedashurisë, e krenarisë për flamurin, kombin, për gjuhën shqipe, dhe kjo, jo vetëm për shqiptarët e mërguar, por edhe për shqiptarët në Shqipëri, sepse, një ndjenjë e tillë, në mos është zhdukur krejt, është zvogëluar së tepërmi. Përmes këtij punimi, është synuar gjithashtu, që bukuritë e natyrës shqiptare, ato bukuri që kanë mahnitur dhe frymëzuar shkrimtarët tanë, qoftë ata të Rilindjes Kombëtare, qoftë edhe ata të periudhave historike dhe kulturore më të hershme dhe më të vona, të shprehura aq bukur dhe ëmbël me vargjet e vjershëtorëve, të shoqërohen dhe të ilustrohen edhe me fotografi nga shumë krahina të Shqipërisë që tregojnë natyrën e bukur dhe të pakrahasueshme të Shqipërisë.

Treguesi i vjershave:
*E para pjesë: Flamuri – shenja e kombit
1)   Hymni i Flamurit / Fan S. Noli 
2)   Betimi mi flamur (Hymni Patriotik) / Asdreni 
3)   Për Mëmëdhenë / Mihal Grameno 
4)   Lulekuqja / Asdreni 
5)   Flamuri kombëtar / Asdreni 
6)   Kuq e Zi / Vinsent Prennushi 
7)   Grueja Shqyptare / Amë e bí (1, 2, 3) / Vinsent Prennushi 
8)   Cilët jemi! / Asdreni
9)   Liria / Ndre Mjeda 
10)  Lundra dhe flamurtari / Lasgush Poradeci 

*E dyta pjesë: Gjuha – njësimi i kombit
1)  Gjuha Shqipe / Ndre Mjeda
2)  Gjuha Shqype / At Gjergj Fishta
3)  Fjalët e Qiririt / Naim Frashëri
4)  Korça / Naim Frashëri 
5)  Gjuha Jonë / Naim Frashëri
6)  Gjuhës shqype / Hilë Mosi 

*E treta pjesë: Malli – dashuria për mëmëdhenë
1) Zë nga dheu i huaj / Gjerasim Qiriazi 
2) Atdheut / At Gjergj Fishta 
3) Mall / Hilë Mosi
4) Dashuria e Atdheut / Gjerasim Qiriazi
5) Mori Shqypni (1, 2) / Pashko Vasa
6) Nji lules së veshkun / Filip Shiroka
7) Zjarri i atdheut / Andrea Varfi 
8) Vdekja e mëmës / Koto Hoxhi
9) Zogu në kafaz të Horjatit / Leonard de Martino 
10) Fyelli / Naim Frashëri 
11) Bilbili / Naim Frashëri
12) Shko Dallëndryshë (1, 2) / Filip Shiroka 
13) Dallëndryshë eja! (1, 2) / Filip Shiroka
14) Malli për Atdhe (1, 2) / Ndre Mjeda
15) Dëshirim i Mëmëdheut / Thoma Avrami 
16) Dëshirë / Asdreni
17) I burgosuni / Hilë Mosi 
18) Malli i vjershëtorit / Lasgush Poradeci
19) Vaji i Bylbylit (1, 2, 3, 4) / Ndre Mjeda 
20) I tretuni (1, 2, 3, 4, 5) / Ndre Mjeda 
21) Vjeshta / Ndre Mjedja 
22) Zogu / Xhevat Beqaraj 
23) Ku kemi lerë? / Andon Zako Çajupi 
24) Malli i Shqipërisë / Andon Zako Çajupi 
25) Vler’ e Atdheut / Asdreni 
26) Zogjtë / Ismail Kadare 
27) Dëshirë / Andon Zako Çajupi 
28) Moj Nënë Shqipëri / Françesk Altimari 
29) Shtëpia ime / Asdreni 
30) Dhembkë / Asdreni 
31) Atdheu është dhimbje / Fatos Arapi 
32) Vrull / Zef Serembe
33) Udhëtim – mërgim / Nikolla Ivanaj 
34) Lamtumirë (I debuemi) / At Gjergj Fishta 
35) T’la me shëndet / Nikolla Ivanaj 
36) Pse? / Nikolla Ivanaj
37) Sërgjyn në bjeshkë / Nikolla Ivanaj 
38) Lark vatrës (1, 2) / Asdreni 
39) Shqypnisë / At Gjergj Fishta 
40) Malli im / Hilë Mosi 
41) Lules sime / Hilë Mosi 
42) Sa të dua o Shqipëri! / Pashko Vasa 
43) Lules që m’dërgoi nana e eme / Filip Shiroka 
44) Nji vjershë e Jakin Shkodrës / Filip Shiroka
45) Shqypnia (1, 2) / Filip Shiroka 
46) Shqipërisë / Asdreni 
56) Shqypnia (1, 2) / At Gjergj Fishta 
47) Shpreh / Naim Frashëri 
48) Malli i Atdheut / Asdreni
49) Lutja e poetit për Shqipërinë / Naim Frashëri

*E katërta pjesë: Bukuritë e Shqipërisë – bekime të Zotit
1)  Kanga e Shqypnisë / Pjetër Zarishti 
2)  Shqipëri, o jetëgjatë / Naim Frashëri 
3)  Mejtimi (1, 2) / Naim Frashëri 
4)  Perëndim dielli në verë / Asdreni 
5)  Bagëti a Bujqësia (1, 2, 3, 4, 5) / Naim Frashëri 
6)  Përse? / Naim Frashëri 
7)  Mëma e varfër / Gjersaim Qiriazi 

*E pesta pjesë: Tradhëtorët – turpi dhe mallkimi i kombit
1)   Nji andërr / Filip Shiroka 
2)   Krerëve tradhëtorë / Asdre
3)   Tradhëtorët / Naim Frashëri 
4)   Anës lumenjve / Fan S. Noli 
5)   Shkëndijë e diellit ndaj Manushaqes (1, 2) / Naim Frashëri 
6)   Hakërrim (1, 2) / Ali Asllani
7)   Flamuri (1, 2) / Faik Konica –
8)   Ngrihuni, ju vegjëlia! / Sali Butka 
9)   Shqypëja e Shqypëniës (1, 2) / Nikolla Ivanaj 
10)  Atdhedashuni / Filip Shiroka 

*E gjashta pjesë: Prehja në Mëmëdhe – dëshirimi i fundit i vjershëtorit
1)   Dëshira ime / Asdreni 
2)   Po, atje, n’atëdhé të dashtun! / Nikolla Ivanaj 
3)   I sëmuri në dhe të huaj / Asdreni 
4)   Po të vdes në dhe të huaj / Mitrush Kuteli 
5)   Atje / Asdreni 
6)   Dua / Asdreni 
7)   Ndë mërgim (1, 2) / Asdreni 
8)   Mi vorr të nanës! / Nikolla Ivanaj 
9)   Bylbilit / Filip Shiroka 
10)  Kur sytë e mi t’i mbyll / Asdreni